SPRC ดีด 3% ลุ้นกำไรเด่น-ปันผลสูง โบรกฯชี้ดีมานด์พุ่ง ชูเป้า 11.20 บ.
SPRC ดีด 3% โบรกฯชี้ดีมานด์ปรับตัวขึ้นเด่น ตามศก.ทั่วโลกที่ฟื้น หนุนค่าการกลั่น และ Spread คาดจะช่วยหนุนกำไรและหนุนการกลับมาจ่ายปันผล ประเมินปันผลปีนี้สูงราว 4.50% ชูเป้า 11.20 บ.

19 ม.ค. 2565

ผู้สื่อข่าวรายงานว่าวันนี้ (19 ม.ค. 2565) ราคาหุ้นบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 11:06 น. อยู่ที่ระดับ 10.80 บาท เพิ่มขึ้น 0.30 บาท หรือ 2.86% โดยทำจุดสูงสุดที่ 11.00 บาท และทำจุดต่ำสุดที่ 10.70 บาท ด้วยมูลค่าการซื้อขาย 113.13 ล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (19 ม.ค. 2565) โดยคาดความต้องการใช้น้ำมันยังคงปรับตัวขึ้นเด่น ตามเศรษฐกิจทั่วโลกที่ฟื้นตัว หนุนค่าการกลั่น และ Spread ยังคงเดินหน้า ในขณะที่กำลังการผลิตทั่วโลกยังออกมาค่อนข้างจำกัด คาดจะช่วยหนุนกำไรและหนุนการกลับมาจ่ายปันผล โดยทางฝ่ายวิจัยประเมินอัตราปันผลปีนี้สูงราว 4.50% แนะนำราคาเป้าหมาย 11.20 บาท